วันนี้สุนัขตัวเล็กเขามาข่วนเป็นแค่รอยแดงค่ะ แล้วคนเองก็เคยฉีดแล้ว5เข็มค่ะ ลูกหมาก็ฉีดแล้วค่ะ แบบนี้ดูอาการลูกหมาได้ไหมค่ะ ตอนนี้คนเป็นไข้ค่ะ
สวัสดีค่ะ การโดนสุนัขข่วนจนผิวหนังมีรอยแดง อาจเสี่ยงต่อการติดเชื้อพิษสุนัขบ้าได้ อย่างไรก็ตาม หากเป็นลูกสุนัขที่เลี้ยงเอง และได้ฉีดวัคซีนพิษสุนัขบ้าแล้ว และสามารถเฝ้าสังเกตอาการของลูกสุนัขได้ อาจใช้วิธีเฝ้าสังเกตอาการไปก่อนก็ได้ค่ะ หากสุนัขไม่มีอาการผิดปกติภายใน 3-4 วัน แสดงว่าสุนัขไม่น่าเป็นโรคพิษสุนัขบ้า ก็ให้สังเกตอาการต่อไปอีกจนครบ 14 วัน หากสุนัขไม่ตาย แสดงว่าสุนัขไม่ได้เป็นโรคพิษสุนัขบ้า ดังนั้นคนจึงไม่จำเป็นต้องไปฉีดวัคซีนพิษสุนัขบ้าเพิ่มค่ะแต่หากไม่สามารถเฝ้าสังเกตอาการของสุนัขได้ หรือสุนัขมีอาการผิดปกติใน 3-4 วัน เช่น ซึม หรือกลายเป็นเกรี้ยวกราดดุร้าย ไม่กินน้ำ ไม่กินอาหาร เป็นต้น ก็ควรรีบไปฉีดวัคซีนพิษสุนัขบ้ากระตุ้น 1 หรือ 2 เข็มค่ะ (เนื่องจากเคยฉีดครบมาแล้ว 5 เข็ม)สำหรับการที่มีไข้อยู่นั้น ไม่ได้เป็นข้อห้ามในการฉีดวัคซีนค่ะ สามารถฉีดได้ หากจำเป็นต้องฉีดดังกล่าวไป